Балаларын өлтірген ана тұрмыстық зорлық-зомбылық құрбаны ма – ІІМ жауабы
DATE: 12:35, 13 Ақпан 2024 | GMT +5
TITLE: Балаларын өлтірген ана тұрмыстық зорлық-зомбылық құрбаны ма – ІІМ жауабы
URL: https://kaz.inform.kz/news/balalarin-oltrgen-ana-turmistik-zorlik-zombilik-kurbani-ma-m-zhauabi-9d6ae5/
META: DATE: 12:35, 13 Ақпан 2024 | GMT +5
TOTAL WORDS: 153
AUTHOR(S):
TEXT: «Қазіргі уақытта бұл оқиға бойынша қылмыстық іс қозғалып, министрлік тарапынан қатаң бақылауға алынды. Заңға сәйкес, қылмыстық іс бойынша мәліметтер әзірше құпия, айтуға болмайды. Ал бұл отбасында бұрын тұрмыстық зорлық-зомбылықтың орын алғаны не алмағаны қылмыстық істі тергеу аясында тексеріліп жатыр. Анықталатын болады. Бір айта кетерлік жайт, ол отбасынан Қызылорда облысында да, Түркістан облысында да тұрғанда ішкі істер органдарына ешқашан шағым түспеген. Бірақ, әйелдер отбасында зорлық-зомбылыққа көніп, арыз бермей жүруі де мүмкін. Сондықтан оның бәрі қылмыстық істі тергеу барысында тексеріліп, қорытындысы шығарылады», - деді ол Орталық коммуникациялар қызметіндегі дөңгелек үстел барысында. Оның атап өтуінше, қылмыстық істерді тергеу барысында мұндай жайттардың бәрі соңына дейін тыңғылықты қаралады. «Мұндай қылмыстық істердің қорытындысында көбіне отбасылық қиыншылықтардың себеп болғаны анықталады. Сонымен қатар қылмысты жасаған адам мінезінің психикалық ауытқулары да себеп болады», - деді ол. Естеріңізге сала кетсек, 7 ақпан күні Түркістан қаласында жалдамалы пәтерлердің бірінен екі жас баланың мәйіті табылды. Кейін аталған қылмысты жасау күдігімен балалардың 31 жастағы анасы ұсталды
